text.text: نقرى في كتاب لسياسي تونسي مؤثر علخر في الساحة التونسية ، كتاب حول تجربتو السياسية هو و الحركة الي ينتميلها و يرأسها و هو مؤسسها . الفكر السياسي متاعو كان مستورد بالكامل من تيار أجنبي و لكن صارت اشكالات في إسقاطو على المجتمع التونسي فوقع الاتجاء لمفكر أجنبي لكنو لم يشفي الغليل. فلذا وقع الالتجاء لمفكر أجنبي ثاني بش يلقى حل لتطبيق الأفكار المستوردة على التوانسا، في تبعية واضحة لتيار سياسي أجنبي.
text.text_idx: #000009
text.text: => نلاحظو إنو ماوقعش الابداع و ما وقعش فهم الواقع التونسي و ما وقعش البحث في الفكر التونسي بل إنو وقع آليا الالتجاء لمفكرين أجانب.
text.text_idx: #000010
text.text: نتصدم كيف نلقا ناس تخمم هكا : شكل تونس أو طبيعتها تلوج عليها في كتب و أفكار الأجانب حول عالم آخر و ممكن أوقات أخرين و من بعد نقعدو نبذلو مجهوداتنا في إسقاط الرؤى الأجنبية على واقعنا التونسي ، و باعد نتساءلو على أسباب الفشل ! بالطبيعة بش نفشلو.
text.text_idx: #000012
text.text: الأمثلة ماتوفاش من الدولة و الأحزاب و الفنانين... و هاذم من موجهي الرأي العام أي موجهي العقل التونسي للتبعية للخارج في إقتناع و إيمان تام بالعجز التونسي و تبعية تونس لكيان خارجي وهمي في الغالب. و هذا الي نسميه التبعية الممنهجة لأنها مهيش ظاهرة خاصة ومؤقتة و انما عامة و دايمة و تتمارس يوميا و بكل صحة رقعة لا بكل شرعية أو بالاعتقاد إنها الممكن الوحيد لأنو التونسي عاجز على التفكير و الإنتاج. بل يعتقدو إنو تونس ما فيها ما يتعرف أو يستاهل يتعرف :بلاد تافهة ديراكت يطبقوا فيها نموذج أجنبي جاهز و برا بركا، الليقة تجيب!
text.text_idx: #000017
text.text: => للنا نلقو مكمن داء العجز عند النخبة الي يخليها عاجزة على التقدم و كل مجهودها رغم النوايا الطيبة في البدايات ماشي و يدمر تونس تدريجيا.
text.text_idx: #000018
text.text: ** ملاحظة: نحكي على كل التيارات بدون استثناء و مش بقصد السب و انما بقصد الاشارة لأزمة الفكر التونسي .
text.text_idx: #000019
text.text: المعنى الحقيقي للتوانسة
text.text_idx: #000022
text.text: اترك تعليقاً إلغاء الرد
text.text_idx: #000025